ΓΡΑΠΤΗ ΕΡΩΤΗΣΗ E-0490/01

υποβολή: Daniel Hannan (PPE-DE) προς την Επιτροπή

(22 Φεβρουαρίου 2001)

Θέμα: Έδρες και Κέντρα Jean Monnet

Ποια είναι τα κριτήρια για την ίδρυση εδρών και κέντρων Jean Monnet;

Προβαίνει η Επιτροπή σε εξέταση της διδακτέας ύλης αντί να αρκείται, απλώς, στον όγκο περιεκτικότητάς της σε ευρωπαϊκά στοιχεία; Αξιολογεί τα βιογραφικά στοιχεία του εκπαιδευτικού προσωπικού βάσει της από μακρού δέσμευσής του στην διδασκαλία ευρωπαϊκών θεμάτων;

Τι σημαίνει, έχονταςπόψη τα παραπάνω, ο όρος μελέτες για την ευρωπαϊκή ολοκλήρωση;

Μπορεί η Επιτροπή να μου παράσχει κατάλογο αυτών των εδρών και κέντρων στο Ηνωμένο Βασίλειο και της ύλης του προγράμματός τους;

Απάντηση της κ. Reding εκ μέρους της Επιτροπής

(26 Απριλίου 2001)

1. Τόσο για τις έδρες Jean Monnet όσο και για τα κέντρα Jean Monnet ισχύουν τα ίδια βασικά κριτήρια: η επιστημονική ποιότητα και ηπεροχή του προτεινόμενου σχεδίου" η εφαρμοσιμότητα του σχεδίου σε επίπεδο πανεπιστημίου" το διδακτικό περιεχόμενο και οι δραστηριότητες που αφορούν συγκεκριμένα και αποκλειστικά την ευρωπαϊκή ολοκλήρωση.

Η έδρα Jean Monnet αποτελεί θέση διδακτικού προσωπικού πλήρους απασχόλησης, με αποκλειστικό αντικείμενο τη διδασκαλία θεμάτων που αφορούν την ευρωπαϊκή ολοκλήρωση. Ένα κέντρο Jean Monnet αποτελεί το πλαίσιο ή τη δομή, με εμφανές σήμα (τον τίτλο Jean Monnet), εντός των οποίων ένα ή περισσότερα πανεπιστήμια μπορούν να συγκεντρώσουν τους επιστημονικούς πόρους, το ανθρώπινο δυναμικό και την τεκμηρίωση που διαθέτουν και που σχετίζονται με θέματα της ευρωπαϊκής ολοκλήρωσης.

2. Όσον αφορά την αξιολόγηση του σχεδίου από την Επιτροπή, πρέπει να σημειωθεί ότι η διαδικασία επιλογής περιλαμβάνει έναν ανεξάρτητο ακαδημαϊκό φορέα, το Ευρωπαϊκό Πανεπιστημιακό Συμβούλιο για το σχέδιο Jean Monnet, στο οποίο εκπροσωπούνται οι πρυτάνεις/αντιπρυτάνεις των πανεπιστημίων καθώς και οι καθηγητές που εξειδικεύονται σε θέματα της ευρωπαϊκής ολοκλήρωσης.

Ο φορέας αυτός, ο οποίος αποτελείται από εννέα μέλη, συμβουλεύει την Επιτροπή, με τη μορφή συστάσεων, για κάθε προτεινόμενο σχέδιο. Ο φορέας αυτός είναι επίσης αρμόδιος για την ακαδημαϊκή παρακολούθηση των σχεδίων Jean Monnet.

Όσον αφορά την επιλογή, και όπως προαναφέρθηκε, ισχύουν δύο κύρια κριτήρια:

- η επιστημονική ποιότητα του σχεδίου, που αξιολογείται για την έδρα Jean Monnet βάσει του προτεινόμενου διδακτικού προγράμματος (το οποίο πρέπει να αφορά αποκλειστικά θέματα της ευρωπαϊκής ολοκλήρωσης), του βιογραφικού του προτεινόμενου ατόμου για την κάλυψη της έδρας και του καταλόγου δημοσιεύσεών του (από όπου θα διαπιστώνεται η μακροχρόνια ενασχόληση με τη διδασκαλία και την έρευνα σε θέματα της ευρωπαϊκής ολοκλήρωσης)"

- η ακαδημαϊκή εφαρμοσιμότητα του σχεδίου σε επίπεδο πανεπιστημίου, κάτι που είναι ιδιαίτερα σημαντικό όσον αφορά τηνλοποίηση των κέντρων Jean Monnet, στην οποία θα αναφέρεται η συμμετοχή όλου του εκπαιδευτικού προσωπικού που εξειδικεύεται σε θέματα της ευρωπαϊκής ολοκλήρωσης, η προσπάθεια συνεργίας και συντονισμού μεταξύ των διαφόρων σχολών, η πρόταση νέων και πρωτότυπων δραστηριοτήτων που θα στοχεύουν στην κοινωνία των πολιτών, η περιφερειακή συμμετοχή κ.α.

3. Με τον όρο μελέτες για την ευρωπαϊκή ολοκλήρωση νοούνται μελέτες σχετικά με την οικοδόμηση της Ευρώπης και τις θεσμικές, νομικές, πολιτικές, οικονομικές και κοινωνικές εξελίξεις που συνδέονται με αυτήν, δηλαδή η μελέτη της διαδικασίας ολοκλήρωσης ως θέμα της πολιτικής των ευρωπαϊκών θεσμικών οργάνων και του αντίκτυπου σε ευρωπαϊκό ή/και εθνικό επίπεδο.

Οι κλάδοι στόχοι του σχεδίου Jean Monnet, στους οποίους η κοινοτική συμβολή αποτελεί σημαντικό μέρος του αντικειμένου μελέτης είναι οι εξής:

- η κοινοτική νομοθεσία"

- ευρωπαϊκή οικονομική ολοκλήρωση"

- ευρωπαϊκή πολιτική ολοκλήρωση"

- ιστορικό της διαδικασίας οικοδόμησης της Ευρώπης

4. Στη διεύθυνση http://europa.eu.int/comm/dg10/university/ajm., στον ιστοχώρο Europa, είναι διαθέσιμος κατάλογος με τα 13 κέντρα Jean Monnet πουπάρχουν στο Ηνωμένο Βασίλειο, από το 1998, όπως επίσης και τα ονόματα των καθηγητών που είναι επιφορτισμένοι με το συντονισμό αυτών των κέντρων. Στην ίδια διεύθυνση είναι επίσης διαθέσιμος κατάλογος με τις 102 έδρες Jean Monnet πουπάρχουν στο ΗΒ, με τον τίτλο της έδρας, τον κλάδο και την ειδικότητα κάθε καθηγητή.